Document ID: 32008R0248

32008R0248
L 076/6
SLUŽBENI LIST EUROPSKE UNIJE
17.03.2008.
UREDBA VIJEĆA (EZ) br. 248/2008
od 17. ožujka 2008.
o izmjeni Uredbe (EZ) br. 1234/2007 u pogledu nacionalnih kvota za mlijeko
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37.,
uzimajući u obzir prijedlog Komisije,
uzimajući u obzir mišljenje Europskog parlamenta,
budući da:
(1)
U Prilogu IX. Uredbi Vijeća (EZ) br. 1234/2007 od 22. listopada 2007. o uspostavljanju zajedničkog uređenja poljoprivrednih tržišta i o posebnim odredbama za određene poljoprivredne proizvode (Jedinstvena uredba o ZUT-u) (1) određene su nacionalne kvote za mlijeko za sedam razdoblja od 12 mjeseci s početkom od 1. travnja 2008. u okviru sustava kvota za mlijeko za ograničenje proizvodnje.
(2)
Člankom 66. stavkom 3. Uredbe (EZ) br. 1234/2007 previđa se da se te kvote utvrđuju ne dovodeći pritom u pitanje moguće preispitivanje u svjetlu općih tržišnih uvjeta i posebnih uvjeta u određenim državama članicama.
(3)
Kada su 2003. godine u potpunosti bile provedene reforme zajedničkog uređenja tržišta mlijeka i mliječnih proizvoda, Vijeće je zatražilo da Komisija izradi izvješće o mogućnostima na tržištu kako bi se ocijenila primjerenost dodjeljivanja dodatnih kvota.
(4)
Izvješće je bilo izrađeno te se zaključilo da sadašnje stanje na tržištu Zajednice i na svjetskom tržištu, kao i njihovo predviđeno stanje u razdoblju do 2014. godine, opravdava dodatno povećanje kvota za 2 % kako bi se omogućila proizvodnja veće količine mlijeka unutar Zajednice s ciljem ispunjenja novih potreba tržišta za mliječnim proizvodima.
(5)
Stoga je primjereno da se od 1. travnja 2008. kvote svih država članica, kako je prikazano u Prilogu IX. Uredbi (EZ) br. 1234/2007, povećaju za 2 %.
(6)
Uredbu (EZ) br. 1234/2007 bi stoga trebalo na odgovarajući način izmijeniti,
DONIJELO JE OVU UREDBU:
Članak 1.
Točka 1. Priloga IX. Uredbi (EZ) br. 1234/2007 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. ožujka 2008.

Labels: 18
17
6